
Text rozhodnutia
Súd: Krajský súd Bratislava Spisová značka: 3Co/101/2013 Identifikačné číslo súdneho spisu: 1209207707 Dátum vydania rozhodnutia: 29. 02. 2016 Meno a priezvisko sudcu, VSÚ: JUDr. Blanka Podmajerská ECLI: ECLI:SK:KSBA:2016:1209207707.3 Uznesenie Krajský súd v Bratislave v právnej veci navrhovateľa: Z.. Z. N., J.. X. X. XXXX, G. H. Č.. XXX, občan SR, v zastúpení: JUDr. Juraj Kus, advokát, Nám. osloboditeľov 10, Michalovce proti odporcovi: Markíza - Slovakia, spol. s. r. o., Bratislavská 1/a, Bratislava, IČO: 31 444 873, v zastúpení: DEDÁK & Partners, s.r.o., Mlynské Nivy 45, Bratislava, IČO: 35 906 464, o ochranu osobnosti a o náhradu nemajetkovej ujmy, jednohlasne (pomerom hlasov 3:0) takto r o z h o d o l : Opravuje sa označenie právneho zástupcu odporcu v záhlaví uznesenia Krajského súdu v Bratislave zo dňa 18. decembra 2015, č. k. 3Co/101/2013-974, ktoré má správne znieť: „DEDÁK & Partners, s.r.o., Mlynské Nivy 45, Bratislava, IČO: 35 906 464“. o d ô v o d n e n i e : Pri písomnom vyhotovení uznesenia Krajského súdu v Bratislave zo dňa 18. decembra 2015, č. k. 3Co/101/2013-974 došlo k zrejmej nesprávnosti, keď v záhlaví uznesenia bol nesprávne označený právny zástupca odporcu ako: „ADVOKÁT ZLÁMALOVÁ ZUZANA, s.r.o., Trnavská 11, Bratislava, IČO: 36 857 769“ namiesto: „DEDÁK & Partners, s.r.o., Mlynské Nivy 45, Bratislava, IČO: 35 906 464“, ktorý prevzal právne zastupovanie odporcu v predmetnom konaní po tom, ako odporca dňa 26. 3. 2014 vypovedal plnú moc udelenú advokátskej kancelárii ADVOKÁT ZLÁMALOVÁ ZUZANA, s.r.o. na zastupovanie v predmetnom konaní, čo bolo odvolaciemu súdu oznámené dňa 22. 4. 2014 (č. l. 958). Podľa § 164 zák. č. 99/1963 Zb. v platnom znení (ďalej O.s.p.“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 167 ods. 2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku. S poukazom k tomu, že pri vypracovaní písomného vyhotovenia uznesenia došlo k chybe v písaní spočívajúcej v nesprávnom označení právneho zástupcu odporcu, odvolací súd v zmysle citovaných zákonných ustanovení uvedené posúdil ako zrejmú nesprávnosť a rozhodol tak, ako je uvedené vo výroku tohto uznesenia. Poučenie: Proti tomuto uzneseniu nie je odvolanie prípustné.

